Til: Instituttstyret

Fra: Instituttleder

|  |
| --- |
| Sakstype: O-sak |
| Møtesaksnr.: O-4 |
| Møtenr.: 6/2016 |
| Møtedato: 24.10.16 |
| Notatdato: 17.10.16 |
| Arkivsaksnr.: |
| Saksbehandler: Jan Halvor Undlien |

**Intern fordeling av stipendiatstillinger ved Det humanistiske fakultet 2017**

## Saksopplysninger/sakssammendrag

Dekanatet har besluttet å fordele 17 stipendstillinger pro rata etter antall førsteamanuenser og professorer ved instituttene. Etter fordelingsutregningen får ILN tre stillinger. Det er lagt frem en felles tidsplan for prosessen på instituttledermøtet, og det legges i utgangspunktet opp til at kunngjøringstekstene legges frem for instituttstyret i desember.

Dekanatet forutsetter at stillingene knyttes til forskergrupper, enten grupper som ble meldt inn i HUMEVAL, eller andre som oppfyller NFRs kriterier for forskergrupper på et høyt internasjonalt nivå. Forskergruppa skal ha minst fem medlemmer, hvorav minst tre er ansatt ved institusjonen som melder inn gruppa og minst to av disse er faste vitenskapelige ansatte.

For at en gruppe skal kunne antas å drive forskning på et høyt internasjonalt nivå, forventes det at en eller flere av gruppas medlemmer de siste fem år har:

* vært invitert foredragsholder (key note) på internasjonale konferanser
* hatt gjesteforskeropphold i utlandet
* hatt oppgaver som fagfelle i vurdering av publikasjoner, forskningsprosjekter eller andre faglige verv utenfor Norge
* vært leder av eksternt finansiert prosjekt
* deltatt i internasjonalt forskningssamarbeid dokumentert for eksempel gjennom prosjektsamarbeid, sampublisering, eller deltakelse i redaksjoner eller faglige komiteer utenfor Norge

I samband med HUMEVAL meldte ILN inn to forskergrupper som tilfredsstiller ovennevnte kriterier (MultiLing og Nordic Literary Stuudies in Flux), og instituttets forskere er involvert i to grupper som ble meldt inn fra andre institutter (SynSem og Middelalder). Det åpnes også for at instituttene kan samarbeide om stipendstillingene.

Ledelsen er i gang med arbeidet knyttet til kunngjøringstekster og tar gjerne imot innspill fra styret i prosessen.

Vedlegg: Brev av 28.09.16 om intern fordeling av stipendiatstillinger ved Det humanistiske fakultet 2017